Publication: Magyar Közlöny
Issue: MK-2000-103 (Year: 2000, Number: 103)
Era: 1990-2004
Section: a 35/2000. (X. 18.) GM rendelethez
Paragraph Index: 108

8. Szeszfok meghatározásánál használt hőmérők 8.1. Szeszfok meghatározására használt mérőeszközbe beépített hőmérők: Amennyiben a szeszfok meghatározására használt mérőeszköz a II. vagy III. osztályba tartozik, úgy higanyos hőmérőt lehet beleépíteni. 8.1.1. A hőmérőnek 0,1 vagy 0,2 vagy 0,5 ˚C beosztásúnak kell lennie, és 0 ˚C-nál nem szükséges skálaosztásnak lennie. 8.1.2. A legkisebb osztásköz távolság: — 0,8 mm, ha a hőmérő 0,1 vagy 0,2 ˚C beosztású, — 1,0 mm, ha a hőmérő 0,5 ˚C beosztású. 8.1.3. A vonalak vastagsága nem haladhatja meg egy osztásköz 1/5-öd részét. 8.1.4. A legnagyobb megengedett hiba: — ± 0,10 ˚C, ha a hőmérő 0,1 ˚C beosztású, — ± 0,20 ˚C, ha a hőmérő 0,2 vagy 0,5 ˚C beosztású. 2000/103. szám 8.1.5. Az első hitelesítés során a beépített hőmérő hibáját a névleges mérési tartomány legalább három pontján kell meghatározni. 8.2. Szeszfok meghatározására használt mérőeszközben nincs beépített hőmérő. 8.2.1. Amennyiben a szeszfok meghatározásához használt mérőeszköz az I. osztályba tartozik, úgy az alkalmazható hőmérő: — bármilyen fémellenállás-hőmérő, amely lehetővé teszi a víz és etilalkohol elegyek hőmérsékletének meghatározását ± 0,1 ˚C legnagyobb megengedett hibával, — üvegből készült higanyos hőmérő, 0,1 vagy 0,5 ˚C beosztással. Higanyos hőmérőkön 0 ˚C-nál osztásvonalnak kell lennie, a megengedett legkisebb osztásköztávolság 0,8 mm és a vonalak vastagsága nem haladhatja meg az osztásköz 1/5-öd részét. A legnagyobb megengedett hiba ± egy osztásköz. 8.2.2. Ha a szeszfok meghatározására használt mérőeszköz a II. vagy a III. osztályba tartozik, akkor üvegből készült higanyos hőmérőt kell alkalmazni. 8.2.2.1. A hőmérő 0,1 vagy 0,2 vagy 0,5 ˚C beosztású legyen, és 0 ˚C-nál skálaosztásnak kell lennie. 8.2.2.2. A legkisebb osztásköz távolság: — 0,8 mm, ha a hőmérő 0,1 vagy 0,2 ˚C beosztású, — 1,0 mm, ha a hőmérő 0,5 ˚C beosztású. 8.2.2.3. A vonalak vastagsága nem haladhatja meg egy osztásköz 1/5-öd részét. 8.2.2.4. A legnagyobb megengedett hiba: — ± 0,10 ˚C, ha a hőmérő 0,1 ˚C beosztású, — ± 0,20 ˚C, ha a hőmérő 0,2 vagy 0,5 ˚C beosztású.

Source: https://magyarkozlony.hu/hivatalos-lapok/fd5245ca87144c3a3b6ed58efbbeed3245e53ce7/dokumentumok/b93750d7493a1c575655a0494ecff06db047f239/letoltes